Anexa 4 

REGULAMENT
al serviciului de salubrizare - activitatile de deratizare, dezinsectie,
dezinfectie si tratamente fitosanitare in Municipiul Targu Mures

CAPITOLUL I. DISPOZITII GENERALE 
SECTIUNEA 1
Domeniul de aplicare
Art.1. (1) Prezentul Regulament a fost intocmit conform Ordinului nr.82 din 9 martie 2015 privind aprobarea Regulamentului cadru al serviciului de salubrizare a localitatilor, iar prevederile acesteia se aplica serviciului public de salubrizare - activitatile de deratizare, dezinsectie si dezinfectie al Municipiului, denumit in continuare serviciu de deratizare, dezinsectie si dezinfectie, infiintat si organizat la nivelul MunicipiuluiTargu Mures., pentru satisfacerea nevoilor populatiei, ale institutiilor publice si ale operatorilor economici de pe teritoriul administrativ al Municipiului Targu Mures.
	(2) Prezentul Regulament stabileste cadrul juridic unitar privind desfasurarea serviciului de salubrizare-activitatile de deratizare, dezinsectie, dezinfectie si tratamente fitosanitare, definind modalitatile si conditiile ce trebuie indeplinite pentru asigurarea serviciului de salubrizare-activitatile de deratizare, dezinsectie, dezinfectie si tratamente fitosanitare, indicatorii de performanta, conditiile tehnice, raporturile dintre operator si utilizator.
	(3) Prevederile prezentului regulament se aplica la proiectarea, executarea, receptionarea, exploatarea si intretinerea instalatiilor si echipamentelor din sistemul public de salubrizare-activitatile de deratizare, dezinsectie, dezinfectie si tratamente fitosanitare, cu urmarirea tuturor cerintelor legale specifice in vigoare.
	(4) Operatorul serviciului de salubrizare - activitatile de deratizare, dezinsectie,  dezinfectie si tratamente fitosanitare, indiferent de forma de proprietate si de modul in care este organizata gestiunea serviciului de salubrizare - activitatile de deratizare, dezinsectie, dezinfectie si tratamente fitosanitare, in cadrul unitatilor administrativ-teritoriale, se va conforma prevederilor prezentului regulament.
Art.2. Prezentul Regulament se aplica serviciului public de salubrizare- activitatile de deratizare, dezinsectie, dezinfectie si tratamente fitosanitare.
Art.3. Modul de organizare si functionare a serviciului de salubrizare - activitatile de deratizare, dezinsectie, dezinfectie si tratamente fitosanitare, trebuie sa se realizeze pe baza urmatoarelor principii:
	a. protectia sanatatii populatiei ;
	b. responsabilitatea fata de cetateni;
	c. conservarea si protectia mediului inconjurator;
	d. asigurarea calitatii si continuitatii serviciului;
	e. tarifarea echitabila, corelata cu calitatea si cantitatea serviciului prestat;
	f. securitatea serviciului;
	g. dezvoltare durabila.
Art.4. Termenii si notiunile utilizate in prezentul Regulament - cadru se definesc dupa cum urmeaza:
	4.1. Autoritate competenta de reglementare - Autoritatea Nationala de Reglementare pentru Serviciile Comunitare de Utilitati Publice, denumita in continuare A.N.R.S.C.;
	4.2.   deratizare - activitatea de combatere a rozatoarelor prin otravire cu substante chimice;
	4.3.  dezinfectie - activitatea de distrugere a germenilor patogeni cu substante specifice, in scopul eliminarii surselor de contaminare;
	4.4. dezinsectie - activitatea de combatere a artropodelor in stadiul de larva sau adult cu substante chimice specifice; 
	4.5. eliminare - conform definitiei prevazute in anexa nr.1 la Legea nr.211/2011, republicata;
	4.6. indicatori de performanta - parametrii ai serviciului de salubrizare - activitatile de deratizare, dezinsectie si dezinfectie, realizati de operatorul de servicii, pentru care se stabilesc niveluri minime de calitate, urmariti la nivelul operatorului;
	4.7. licenta - actul tehnic si juridic emis de A.N.R.S.C., prin care se recunoaste calitatea de operator al serviciului, precum si capacitatea si dreptul de a presta una sau mai multe activitati ale acestuia;  
	4.8. neutralizare a deseurilor de origine animala - activitatea prin care se modifica caracterul periculos al deseurilor de origine animala prin procesare, incinerare/coincinerare, transformarea lor in produse stabile biologic, nepericuloase pentru mediul inconjurator, animale sau om, respectiv activitatea de ingropare a acestora;
	4.9. reteta - ansamblu de specificatii care descriu materialele utilizate pentru o anumita operatiune pe sortimente, cantitati, concentratii ale solutiilor pentru o anumita operatiune de deratizare, dezinfectie sau dezinfectie si un anumit tip de obiectiv;
	4.10. salubrizare - totalitatea operatiunilor si activitatilor necesare pentru pastrarea unui aspect salubru al localitatilor;
	4.11. sistem public de salubrizare - ansamblul instalatiilor tehnologice, echipamentelor functionale si dotarilor specifice, constructiilor si terenurilor aferente prin care se realizeaza serviciul de salubrizare;
	4.12. tratamentele fitosanitare constau in efectuarea de stropiri periodice, cu scopul de a combate bolile si daunatorii arborilor si arbustilor; 
	4.13. utilizatori - conform definitiei prevazute in Legea serviciilor comunitare de utilitati publice nr.51/2006, republicata, cu completarile ulterioare;
	4.14. vector - organism (insecta, rozatoare) care raspandeste un parazit, un virus sau germeni patogeni de la un animal la altul, de la om la om ori de la animale la om.
Art.5. Serviciul public de salubrizare - activitatile de deratizare, dezinsectie , dezinfectie si tratamente fitosanitare, trebuie sa indeplineasca la nivelul utilizatorilor, indicatorii de performanta si calitate, aprobati de Consiliul Local al Municipiului .Targu Mures, prevazuti in Anexa b la Caietul de sarcini.

SECTIUNEA a-2-a
Accesul la serviciul de salubrizare- activitatile de deratizare, dezinsectie, dezinfectie si tratamente fitosanitare
Art.6. (1) Toti utilizatorii, persoane fizice sau juridice, de pe teritoriul Municipiului Targu Mures, au garantat dreptul de a beneficia de acest serviciu.
	(2) Utilizatorii au dreptul de acces, fara discriminare, la informatiile publice privind serviciul public de salubrizare-activitatile de deratizare, dezinsectie, dezinfectie si tratamente fitosanitare, la indicatorii de performanta ai serviciului, la structura tarifara si la clauzele contractuale.
	(3) Operatorul serviciului este obligat ca prin modul de prestare a serviciului sa asigure protectia sanatatii publice, utilizand numai mijloace si utilaje corespunzatoare cerintelor autoritatilor competente din domeniul sanatatii publice si al protectiei mediului.
	(4) Operatorul serviciului este obligat sa asigure continuitatea serviciului conform programului aprobat de Primaria MunicipiuluiTargu Mures cu exceptia cazurilor de forta majora care vor fi mentionate in contractul de delegare de gestiune a serviciului.

SECTIUNEA a-3-a
Documentatia tehnica

Art.8. (1) Operatorul va avea si actualiza, urmatoarele documente:
	a. documentatia de atribuire care a stat la baza atribuirii contractului de delegare a gestiunii;
	b. instructiunile producatorilor/furnizorilor de echipament sau ale organizatiei de montaj privind manipularea, exploatarea, intretinerea si repararea echipamentelor si instalatiilor, precum si cartile/fisele tehnice ale echipamentelor principale ale instalatiilor;
	c. normele generale si specifice de protectie a muncii aferente fiecarui echipament, fiecarei instalatii sau fiecarei activitati;
	d. planurile de dotare si amplasare cu mijloace de stingere a incendiilor, planul de aparare a obiectivului in caz de incendiu, calamitati sau alte situatii exceptionale;
	e. regulamentul de organizare si functionare si atributiile de serviciu pentru intreg personalul;
	f. avizele si autorizatiile legale de functionare, obtinute in conditiile Legii;
	g. documentele referitoare la instruirea, examinarea si autorizarea personalului;
	h. registre de control, de sesizari si reclamatii, de dare si retragere din exploatare, de admitere la lucru, etc.

SECTIUNEA a-4-a 
Indatoririle personalului operativ 

Art.9. Indatoririle personalului operativ 
	(1) Personalul de deservire operativa se compune din toti salariatii care deservesc instalatiile si echipamentele specifice destinate prestarii serviciului salubrizare - activitatile de deratizare, dezinsectie, dezinfectie si tratamente fitosanitare, avand ca sarcina principala de serviciu supravegherea sau asigurarea functionarii in mod nemijlocit la un echipament.
	(2) Subordonarea pe linie operativa si tehnico-administrativa, precum si obligatiile, drepturile si responsabilitatile personalului de deservire operativa se trec in fisa postului si in procedurile operationale.
	(3) Locurile de munca in care este necesara desfasurarea activitatii se stabilesc de operator in procedurile proprii in functie de :
	a. gradul de periculozitate a instalatiilor si a procesului tehnologic ;
	b. gradul de automatizare a instalatiilor ;
	c. gradul de siguranta necesar in asigurarea serviciului;
	d. necesitatea supravegherii instalatiilor si procesului tehnologic .
Art.10. (1) In timpul prestarii serviciului, personalul trebuie sa asigure functionarea instalatiilor, in conformitate cu regulamentele de exploatare, instructiunile/procedurile tehnice interne, graficele/diagramele de lucru si dispozitiile personalului ierarhic superior pe linie operativa sau tehnica administrativa.
	(2) Prestarea serviciului de salubrizare - activitatile de deratizare, dezinsectie, dezinfectie si tratamente fitosanitare trebuie realizate astfel incat sa asigure:
	a. protejarea sanatatii populatiei;
	b. protectia mediului inconjurator;
	c. mentinerea curateniei si crearea unei estetici corespunzatoare a localitatilor;
	d. continuitatea serviciului.
	e. prestarea serviciilor in conditii de protejare a populatiei, angajatilor, animalelor (care nu sunt vizate in cadrul tratamentelor) si a mediului;
CAPITOLUL II - ASIGURAREA SERVICIULUI DE SALUBRIZARE - ACTIVITATILE DE DERATIZARE, DEZINSECTIE, DEZINFECTIE SI TRATAMENTE FITOSANITARE - CONDITII DE FUNCTIONARE
Art.11. Autoritatile administratiei publice locale, institutiile publice, operatorii economici, cetatenii cu gospodarii individuale si asociatiile de proprietari/locatari au obligatia de a asigura executarea tratamentelor pentru combaterea artropodelor si rozatoarelor purtatoare de maladii transmisibile si/sau generatoare de disconfort din spatiile pe care le detin cu orice titlu, la frecventa prevazuta la art. 14 si art.15.
Art.12. (1) In vederea realizarii unor tratamente eficiente de dezinsectie si deratizare, operatorul impreuna cu autoritatea administratiei publice locale de la nivelul Municipiului Targu Mures intocmesc, anual, un program unitar de actiune de combatere a vectorilor, care va cuprinde :
a. tipul de vectori supusi tratamentului;
b. perioadele de executie;
c. obiectivele la care se aplica tratamentele.
	(2) Perioada de executie a tratamentelor se decaleaza de comun acord cu autoritatea administratiei publice locale, in cazul in care se inregistreaza conditii meteo nefavorabile.
	(3) Obiectivele din programul unitar de actiune la care se aplica tratamentele sunt:
a. spatiile deschise din domeniul public si privat al localitatii;
b. spatiile deschise ale persoanelor fizice si juridice;
c. spatiile comune inchise ale cladirilor persoanelor fizice si persoanelor juridice(casa scarii, subsol si alte asemenea);
d. caminele si canalele aferente retelelor tehnico- edilitare.
	(4) Toate persoanele  fizice si juridice din Municipiul Targu Mures.au obligatia sa asigure, in perioada de executie a tratamentelor, accesul la obiectivele din programul unitar de actiune aflate in administrarea/proprietatea acestora.
	(5) Plata operatiunilor de dezinsectie si deratizare pentru tratamentele executate la obiectivele prevazute in programul unitar de actiune se face in baza documentelor de lucru confirmate de catre:
a. reprezentantii autoritatii administratiei publice locale pentru spatiile deschise din domeniul public si privat al Municipiului Targu Mures;
b. reprezentantii autoritatii administratiei publice locale pentru spatiile deschise din proprietatea privata a persoanelor fizice si juridice, in cazul in care tratamentele de dezinsectie pentru combaterea tantarilor se executa de pe aliniamentul stradal al cailor publice cu utilaje de mare capacitate generatoare de ceata rece sau calda montate pe autovehicule;
c. persoanele fizice, reprezentantii persoanelor juridice sau reprezentantii asociatiilor de proprietari/locatari, dupa caz, pentru spatiile deschise din proprietatea acestora, in cazul executarii tratamentelor  dezinsectie cu aparate portabile, precum si pentru tratamentele de deratizare;
d. reprezentantii institutiilor publice din subordinea autoritatilor administratiei publice locale pentru spatiile comune inchise ale cladirilor acestora; in cazul in care nu este posibila prezenta unui reprezentant al institutiei publice documentul de lucru se confirma de catre reprezentantul autoritatii administratiei publice locale;
e. persoanele fizice, reprezentantii persoanelor juridice sau reprezentantii asociatiilor de proprietari/locatari, pentru spatiile comune inchise ale cladirilor acestora; in cazul in care nu este posibila prezenta unui reprezentant al asociatiei de proprietari documentul de lucru se confirma de catre reprezentantul autoritatii administratiei publice locale;
f. reprezentantii administratorilor retelelor tehnico-edilitare sau reprezentantii autoritatii administratiei publice locale pentru caminele si canalele aferente retelelor; autoritatea administratiei publice locale are obligatia sa solicite prezenta reprezentantilor respectivi in vederea asigurarii accesului la obiectivele supuse tratamentului;
	(6) Finantarea si decontarea cheltuielilor cu tratamentele executate la obiectivele din programul unitar de actiune se asigura de catre autoritatea administratiei publice locale in baza documentelor de lucru prevazute la alin.(5) lit. a, b, d, si f), precum si in baza documentelor de lucru confirmate de reprezentantii institutiilor publice din subordine pentru orice alte tratamente de dezinsectie, dezinfectie si deratizare executate, impotriva oricarui vector sau agent patogen, in spatiile inchise ale cladirilor institutiilor respective. 
	(7) Contravaloarea tratamentelor corespunzatoare obiectivelor din programul unitar de actiune si confirmate de persoanele fizice sau persoanele juridice, prin documentele de lucru prevazute la alin.(5) lit.c. si e., se suporta de aceste persoane sau de catre autoritatea administratiei publice locale in baza hotararii de aprobare adoptate de consiliul local.
	(8) Contravaloarea tratamentelor executate in alte spatii inchise ale cladirilor persoanelor fizice sau juridice, ale cladirilor institutiilor publice, altele decat cele din subordinea autoritatii adminstratiei publice locale, precum si orice alte tratamente suplimentare ori impotriva altor vectori si agenti patogeni fata de cele/cei prevazuti in programul unitar de actiune se factureaza de operator in baza documentelor de lucru confirmate de beneficiari si se suporta de catre acestia.
Art.13.  (1) Dezinsectia se efectueaza in : 
a. cladiri ale unitatilor sanitare de pe raza Municipiului Targu Mures;
b. cladiri ale institutiilor publice, altele decat unitatile sanitare;
c. spatiile comune inchise din cladirile de tip condominiu (casa scarii, subsol si altele asemenea) ale persoanelor fizice si juridice, inclusiv asociatii de proprietari/locatari;
d. spatiile deschise din domeniul public si privat al Municipiului Targu Mures: terenuri ale institutiilor publice din subordine, parcuri, spatii verzi, cimitire, maluri de lac, piete, targuri, oboare, balciuri si alte asemenea;
e. spatiile deschise din proprietatea privata a persoanelor fizice si juridice: terenuri ale operatorilor economici, terenuri ale persoanelor fizice si asociatiilor de proprietari/locatari, terenuri ale institutiilor publice, altele decat cele prevazute la lit.d.;
f. caminele si canalele aferente retelelor edilitare : alimentare cu apa, canalizare, alimentare cu energie termica, telefonie, retele subterane de fibra optica si alte asemenea;
g. cladiri ale operatorilor economici, cladiri ale persoanelor fizice, inclusiv apartamente din imobile de tip condominiu;
h. subsoluri umede sau inundate;
i. alte obiective identificate ca reprezentand focare de infestare si care pot pune in pericol sanatatea oamenilor si a animalelor;
	(2) Dezinfectia se efectueaza in : 
a. depozitele de deseuri municipale, statii de compostare deseuri biodegradabile, statii de transfer, statii de sortare si alte instalatii de tratare/eliminare a deseurilor;
b. incaperile din cadrul condominiilor prevazute cu tobogan, destinate colectarii deseurilor municipale;
c. spatiile special amenajate pentru colectarea deseurilor menajere;
d. mijloace de transport in comun;
e. caldiri ale institutiilor publice, ale operatorilor economici si ale persoanelor fizice;
f. locurile in care exista focare decalarate care pun in pericol sanatatea oamenilor si a animalelor.
	(3) Deratizarea se executa la obiectivele in care :
a. este prevazuta operatiunea de dezinsectie;
b. este prevazuta operatiunea de dezinfectie, cu exceptia mijloacelor de transport in comun;
c.  sunt identificate focare de infestare sau conditii de dezvoltare a rozatoarelor in spatiile interioare sau exterioare ale persoanelor fizice ori juridice, care pun in pericol sanatatea oamenilor si a animalelor, inclusiv in zonele demolate si/sau nelocuite.
Art.14. (1) Din punctul de vedere al frecventei, dezinsectia pentru combaterea tanatrilor se executa:
a. lunar, in sezonul cald, pentru spatiile deschise prevazute in programul unitar de actiune, inclusiv camine si canale aferente retelelor edilitare;
b. minimum 3 tratamente pe an si ori de cate ori este nevoie, in spatiile comune inchise ale cladirilor.
	(2) Pentru combaterea altor vectori dezinsectia se executa:
a. trimestrial si ori de cate ori este nevoie, in spatiile inchise ale operatorilor economici cu profil nealimentar, institutiilor publice si spatiile comune inchise ale cladirilor;
b. lunar si ori de cate ori este nevoie, in spatiile inchise ale operatorilor economici cu profil alimentar si ale unitatilor sanitare;
c. numai la solicitarea persoanelor fizice din spatiile cu destinatie de locuinta.
Art.15. Din punct de vedere al frecventei, deratizarea se executa:
a. pentru operatorii economici cu profil nealimentar si asociatiile de proprietari/locatari, cel putin o data pe semestru si ori de cate ori este nevoie pentru stingerea unui focar;
b. pentru operatorii economici cu profil alimentar, cel putin o data pe trimestru si ori de cate ori este nevoie pentru stingerea unui focar;
c. pentru spatiile deschise din domeniul public si privat al Municipiului Targu Mures in conformitate cu programul unitar de actiune, dar nu mai putin de 3 tratamente pe an;
d. pentru persoanele fizice, la solicitarea acestora sau ori de cate ori este nevoie pentru stingerea unui focar.
Art.16. Dezinfectia se executa la solicitarea persoanelor fizice si juridice. Tratamentele de dezinfectie vor fi efectuate inclusiv pentru Coronavirus - SARS CoV-2 prin folosirea de produse biocide cu activitate virucida, bactericida, levuricida, tuberculocida, etc.

Art.17. Toate produsele folosite pentru efectuarea operatiunilor de deratizare, dezinsectie si dezinfectie vor fi avizate de catre Comisia Nationala pentru Produse Biocide.
Art.18. (1) Persoanele fizice si juridice detinatoare de spatii construite, indiferent de destinatie, curti si/sau terenuri virane sau amenajate, unitatile de administrare a domeniului public, ocoalele silvice, institutiile publice, precum si unitatile care au in exploatare retele tehnico- edilitare sunt obligate sa asigure efectuarea operatiunilor periodice de dezinsectie si deratizare ori pentru stingerea unui focar, in spatiile detinute de acestea.
	(2) Operatiunile de dezinsectie, dezinfectie si deratizare se presteaza numai de catre operatorul licentiat de A.N.R.S.C. caruia i-a fost atribuita activitatea in gestiunea directa sau delegata de catre Municipiul Targu Mures in conditiile legii.
	(3) Persoanele fizice sau juridice beneficiare ale operatiilor de deratizare, dezinsectie si/sau dezinfectie au obligatia sa permita accesul operatorului in locurile unde urmeaza sa se realizeze operatia si sa mentina spatiile pe care le au in proprietate salubre, luand masuri de evacuare a tuturor reziduurilor solide, de spalare a incaperilor in care se efectueaza colectarea deseurilor, de eliminare a apei stagnate, de curatare a subsolurilor, de punere in ordine a depozitelor de materiale si de remediere a defectiunilor tehnice la instalatiile sanitare care provoaca inundarea sau stagnarea apei in subsoluri si/sau pe terenuri detinute.
Art.19. Operatorul care presteaza activitatea de deratizare, dezinfectie, dezinsectie si tratamente fitosanitare, are urmatoarele obligatii:
a. inainte de inceperea operatiunii de dezinsectie sau deratizare la obiectivele din programul unitar de actiune, sa notifice, in scris, autoritatea administratiei publice locale si sa aduca la cunostinta populatiei prin mass-media, cu cel putin 7 zile inainte, urmatoarele:
	1. tipul operatiunii ce urmeaza a se efectua;
	2. perioada efectuarii tratamentelor;
	3. substantele utilizate, gradul de toxicitate a acestora;
	4. masuri de protectie ce trebuie luate, in special cu referire la copii, batrani, bolnavi, albine, animale, pasari.
b. sa stabileasca de comun acord cu persoanele fizice sau juridice, data si ora inceperii tratamentelor de dezinsectie, dezinfectie, deratizare in spatiile inchise si pe suprafete detinute de acestea si sa comunice acestora gradul de toxicitate a substantelor utilizate si masurile de protectie ce trebuie luate;
c. inainte de inceperea operatiunii de deratizare, dezinsectie sau dezinfectie in spatiile inchise ale operatorilor economici, institutiilor publice, persoanelor fizice si asociatiilor de proprietari/locatari, sa informeze benefiaciarul cu privire la substantele utilizate si masurile de protectie ce trebuie luate si sa stabileasca, de comun acord cu acesta, data si intervalul orar de efectuare a tratamentelor;
d. sa solicite la terminarea operatiunii confirmarea efectuarii tratamentelor, prin incheierea unui document de lucru.
Art. 20. In cazul in care persoanele fizice sau persoanele juridice refuza sa permita accesul pe proprietatea acestora pentru efectuarea operatiunilor periodice de dezinsectie si deratizare ori pentru stingerea unui focar, operatorul are obligatia sa anunte autoritatea administratiei publice locale pentru luarea masurilor legale.
Art.21. (1) In cazul in care in urma unui tratament efectuat se aduce o dauna imediata, vizibila, proprietatii beneficiarului, acest fapt va fi mentionat in documentul de lucru si va fi comunicat in mod expres operatorului. Vor fi semnalate, de asemenea, toate aspectele ce sunt de natura sa afecteze viata si sanatatea oamenilor si vietuitoarelor (care nu sunt vizate de tratamentele aplicate).
	(2) Operatorul nu este exonerat de raspunderea privind prejudiciile cauzate sanatatii oamenilor si vietuitoarelor, altele decat cele pentru care se aplica tratamentul, daca s-au utilizat substante periculoase pentru acestia, daca nu s-au luat masurile necesare informarii populatiei sau tratamentul este ineficient.

CAP.III. DREPTURI SI OBLIGATII 
SECTIUNEA 1 
Drepturile si obligatiile operatorului serviciului de salubrizare 
Art.22. Drepturile si obligatiile operatorului serviciului de salubrizare se constituie ca un capitol distinct in cadrul: 
a. hotararii de dare in administrare a serviciului de salubrizare;
b. regulamentului serviciului de salubrizare;
c. contractului de delegare a gestiunii serviciului de salubrizare;
d. contractului de prestare a serviciului de salubrizare pentru utilizatori.
Art.23. Operatorii serviciului de salubrizare au urmatoarele drepturi:
a. sa incaseze contravaloarea serviciului de salubrizare prestat/contractat, corespunzator tarifului aprobat de autoritatile administratiei publice locale, determinat in conformitate cu normele metodologice elaborate si aprobate de A.N.R.S.C.;
b. sa asigure echilibrul contractual pe durata contractului de delegare a gestiunii;
c. sa solicite ajustarea tarifului in raport cu evolutia generala a preturilor si tarifelor din economie;
d. sa propuna modificarea tarifului aprobat in situatiile de schimbare semnificativa a echilibrului contractual;
e. sa aiba exclusivitatea prestarii serviciului de salubrizare pentru toti utilizatorii din raza Municipiului Targu Mures. pentru care are hotarare de dare in administrare sau contract de delegare a gestiunii;
f. sa aplice la facturare tarifele aprobate de autoritatea administratiei publice locale;
g. sa suspende sau sa limiteze prestarea serviciului, fara plata vreunei penalizari, cu un preaviz de 5 zile lucratoare, daca sumele datorate nu au fost achitate dupa 45 de zile de la primirea facturii; 
h. sa solicite recuperarea debitelor in instanta.
Art. 24. Operatorii serviciilor de salubrizare au urmatoarele obligatii:
a. sa tina gestiunea separata pentru fiecare activitate in parte, pentru a se putea stabili tarife juste in concordanta cu cheltuielile efectuate;
b. sa asigure prestarea serviciului de salubrizare, conform prevederilor contractuale si cu respectarea prezentului regulament, prescriptiilor, normelor si normativelor tehnice in vigoare;
c. sa plateasca despagubiri persoanelor fizice si juridice pentru prejudiciile provocate din culpa, inclusiv pentru restrictiile impuse detinatorilor de terenuri aflate in perimetrul zonelor de protectie instituite, conform prevederilor legale;
d. sa plateasca despagubiri pentru intreruperea nejustificata a prestarii serviciului si sa acorde bonificatii procentuale din valoarea facturii utilizatorilor in cazul prestarii serviciului sub parametrii de calitate si cantitate prevazuti in contractele de prestare. 
e. sa furnizeze autoritatii administratiei publice locale, respectiv A.N.R.S.C., informatiile solicitate si sa asigure accesul la documentele si documentatiile pe baza carora presteaza serviciul de salubrizare, in conditiiile legii;
f. sa incheie contracte de asigurare pentru pagube aduse la infrastructura exploatata in desfasurarea activitatilor;
g. sa detina toate avizele, acordurile, autorizatiile si licentele necesare prestarii activitatilor specifice serviciului de salubrizare, prevazute de legislatia in vigoare;
h. sa respecte angajamentele fata de utilizatori luate prin contractele de prestare a serviciului de salubrizare;
i. sa presteze serviciul de salubrizare la toti utilizatorii din raza Municipiului Targu Mures pentru care are hotarare de dare in administrare sau contract de delegare a gestiunii, 
j. sa tina la zi, impreuna cu autoritatile administratiei publice, evidenta tuturor utilizatorilor cu si fara contracte de prestari servicii in vederea decontarii prestatiei direct din bugetul local pe baza taxelor locale instituite in acest sens;
k. sa respecte indicatorii de performanta stabiliti prin Caietul de sarcini (Anexa b), sa imbunatateasca in mod continuu calitatea serviciilor prestate;
l. sa aplice metode performante de management, care sa conduca la reducerea costurilor specifice de operare;
m. sa asigure desfasurarea corespunzatoare a operatiunilor de dezinsectie si deratizare conform programului unitar de actiune aprobat de autoritatea administratiei publice locale;
n. sa factureze serviciile prestate, la tarifele aprobate;
o. sa infiinteze activitatea de dispecerat si de inregistrare a reclamatiilor, avand un program de functionare permanent;
p. sa inregistreze toate reclamatiile si sesizarile utilizatorilor intr-un registru si sa ia masurile de rezolvare ce se impun. In registru se vor consemna numele si prenumele persoanei care a reclamat si ale celei care a primit reclamatia, adresa reclamantului, data si ora rezolvarii, numarul de ordine al reclamatiei care va fi comunicat petentului. La sesizarile scrise  operatorul are obligatia sa raspunda in termen de maximum 30 de zile de la inregistrarea acestora;
q. sa tina evidenta gestiunii deseurilor si sa raporteze periodic autoritatilor competente situatia conform reglementarilor in vigoare.

Sectiunea a-2-a 
Drepturile si obligatiile utilizatorilor
Art.25. (1) Au calitatea de utilizatori beneficiarii individuali sau colectivi, directi sau indirecti ai serviciului de salubrizare.
	(2) Dreptul, fara discriminare, de acces la serviciul de salubrizare, de utilizare a acestuia, precum si la informatiile publice este garantat tuturor utilizatorilor.
Art.26. Utilizatorii au urmatoarele drepturi:
a. sa utilizeze, liber si nediscriminatoriu, serviciul de salubrizare, in conditiile contractului de prestare;
b. sa solicite si sa primeasca, in conditiile legii si ale contractului de prestare, despagubiri sau compensatii pentru daunele provocate lor de catre operatori prin nerespectarea obligatiilor contractuale asumate ori prin prestarea unor servicii inferioare, calitativ si cantitativ, parametrilor tehnici stabiliti prin contract sau prin normele tehnice in vigoare;
c. sa sesizeze autoritatilor administratiei publice locale si celei competente orice deficiente constatate in sfera serviciului de salubrizare si sa faca propuneri vizand inlaturarea acestora, imbunatatirea activitatii si cresterea calitatii serviciului;
d. sa se asocieze in organizatii neguvernamentale pentru apararea, promovarea si sustinerea intereselor proprii;
e. sa primeasca si sa utilizeze informatii privind serviciul de salubrizare, despre deciziile luate in legatura cu acest serviciu de catre autoritatile administratiei publice locale, A.N.R.S.C. sau operator, dupa caz;
f. sa fie consultati, direct sau prin intermediul unor organizatii neguvernamentale reprezentative, in procesul de elaborare si adoptare a deciziilor, strategiilor si reglementarilor privind activitatile din sectorul serviciului de salubrizare;
g. sa se adreseze, individual ori colectiv, prin intermediul unor asociatii reprezentative, autoritatilor administratiei publice locale sau centrale ori instantelor judecatoresti, in vederea prevenirii sau repararii unui prejudiciu direct ori indirect;
h.  sa li se presteze serviciul de salubrizare in conditiile prezentului regulament, al celorlalte acte normative in vigoare, la nivelurile stabilite in contract; 
i. sa conteste facturile cand constata incalcarea prevederilor contractuale; 
j. sa primeasca raspuns in maximum 30 de zile la sesizarile adresate operatorului sau autoritatilor administratiei publice locale si centrale  cu privire la neindeplinirea unor conditii contractuale;
k. utilizatorilor le este garantat dreptul de acces la serviciile de salubrizare si de utilizare a acestora.
Art.27. Utilizatorii au urmatoarele obligatii:
a. sa respecte prevederile prezentului regulament si clauzele contractului de prestare a serviciului de salubrizare;
b. sa achite in termenele stabilite obligatiile de plata, in conformitate cu prevederile contractului de prestare a serviciului de salubrizare, sau sa achite taxa de salubrizare aprobata de autoritatea administratiei publice locale/asociatia de dezvoltare intercomunitara in cazul in care beneficiaza de prestarea activitatii fara contract;
c. sa aplice masuri privind deratizarea si dezinsectia, stabilite de autoritatea locala si de directia de sanatate publica teritoriala; 
d. sa accepte limitarea temporara a prestarii serviciului ca urmare a executiei unor lucrari prevazute in programele de reabilitare, extindere si modernizare a infrastructurii tehnico-edilitare;
e. sa respecte normele de igiena si sanatate publica stabilite prin actele normative in vigoare;
f. sa incheie contracte pentru prestarea unei activitati a serviciului de salubrizare numai cu operatorul caruia autoritatea administratiei publice locale i -a atribuit, in gestiune directa sau in gestiune delegata, activitatea respectiva;
g. sa mentina in stare de curatenie spatiile in care se face colectarea, precum si recipientele in care se depoziteaza deseurile municipale in vederea colectarii;
h. sa asigure curatenia incintelor proprii, precum si a zonelor cuprinse intre imobil si domeniul public (pana la limita de proprietate); autoritatile administratiei publice locale se vor ingriji de salubrizarea spatiilor aflate in proprietatea publica sau privata a lor;
i. sa asigure curatenia locurilor de parcare pe care le au in folosinta din domeniul public,;
j. sa mentina curatenia pe trotuare, pe partea carosabila a strazii sau a drumului, pe portiunea din dreptul condominiului, gospodariei si a locurilor de parcare pe care le folosesc;
k. sa pastreze curatenia pe arterele de circulatie, in piete, targuri si oboare, in parcuri, locuri de joaca pentru copii si in alte locuri publice.

CAPITOLUL IV
Determinarea cantitatilor si volumul de lucrari prestate
Art.28. (1) La incheierea contractului de prestari servicii, operatorii au obligatia de a mentiona in contract suprafata pe care se vor efectua serviciile de deratizare, dezinsectie, dezinfectie si tratamente fitosanitare, atat pentru spatiile interioare, cat si pentru cele exterioare.
	(2) In cadrul contractelor incheiate cu utilizatorii se vor stipula standardele, normativele si tarifele legale, valabile la data incheierii acestora.
	(3) Contractele de prestari servicii se vor incheia cu urmatoarele categorii de utilizatori:
a. persoane fizice;
b. asociatii de proprietari/locatari, prin reprezentantii acestora;
c. operatori economici;
d. institutii publice.
Art.29. 	(1) Reprezentantul autoritatii administratiei publice locale sau al asociatiei de dezvoltare intercomunitara va controla prin sondaj si/sau ca urmare a sesizarilor venite din partea populatiei activitatea depusa de operator, iar in cazul in care rezulta neconformitati se incheie un proces verbal de constatare privind neefectuarea lucrarii sau calitatea necorespunzatoare a acesteia.
	(2) Pe baza procesului verbal de constatare, autoritatea administratiei publice locale sau asociatia de dezvoltare intercomunitara, dupa caz, aplica penalitatile mentionate in contractul de delegare a gestiunii incheiat cu operatorul, acestea reprezentand unitati procentuale din valoarea lunara totala a contractului.
Art.30. Pentru activitatea de dezinsectie, dezinfectie, deratizare si tratamente fitosanitare masurarea cantitatii prestatiilor se face in functie de doza si de reteta utilizata pe unitatea de suprafata sau de volum.
CAPITOLUL V
INDICATORI DE PERFORMANTA SI DE EVALUARE AI SERVICIULUI DE SALUBRIZARE- activitatile de dezinsectie, dezinfectie, deratizare si tratamente fitosanitare 
Art.31. (1) Consiliile locale sau asociatiile de dezvoltare intercomunitara, dupa caz, stabilesc si aproba valorile indicatorilor de performanta ai serviciului de salubrizare - activitatile de dezinsectie, dezinfectie, deratizare si tratamente fitosanitare si penalitatile aplicate operatorului in caz de nerealizare, dupa dezbaterea publica a acestora.
	(2) Indicatorii de performanta ai serviciului de salubrizare - activitatile de dezinsectie, dezinfectie, deratizare si tratamente fitosanitare se precizeaza in caietul de sarcini, precum si in hotararea de dare in administrare sau contractul de delegare a gestiunii serviciului de salubrizare -  - activitatile de dezinsectie, dezinfectie, deratizare si tratamente fitosanitare, dupa caz.
	(3) Autoritatile administratiei publice locale si asociatiile de dezvoltare intercomunitare sunt responsabile de stabilirea nivelurilor de calitate a indicatorilor de performanta ce trebuie indeplinite de operatori, astfel incat sa se asigure atingerea si realizarea tintelor/obiectivelor conform legislatiei in vigoare.
	(4) Autoritatile administratiei publice locale sau asociatiile de dezvoltare intercomunitara, dupa caz, aplica penalitati contractuale operatorului serviciului de salubrizare in cazul in care acesta nu presteaza serviciul la parametrii de eficienta si calitate la care s-a obligat ori nu respecta indicatorii de performanta ai serviciului.
Art.32. (1) Indicatorii de performanta stabilesc conditiile ce trebuie respectate de operatori pentru asigurarea serviciului de salubrizare a localitatilor cu privire la:
a. continuitatea din punct de vedere cantitativ si calitativ; 
b. atingerea obiectivelor si tintelor pentru care autoritatea administratiei publice locale/asociatia de dezvoltare intercomunitara sunt responsabile;
c. prestarea serviciului pentru toti utilizatorii din aria sa de responsabilitate;
d. adaptarea permanenta la cerintele utilizatorilor;
e. excluderea oricarei discriminari privind accesul la serviciile de salubrizare;
f. respectarea reglementarilor specifice din domeniul protectiei mediului si al sanatatii populatiei;
g. implementarea unor sisteme de management al calitatii, al mediului si al sanatatii si securitatii muncii.
Art.33. Indicatorii de performanta trebuie sa asigure evaluarea continua a operatorului cu privire la urmatoarele activitati:
a. contractarea serviciului de salubrizare;
b. masurarea, facturarea si incasarea contravalorii serviciilor efectuate;
c. indeplinirea prevederilor din contract cu privire la calitatea serviciilor efectuate;
d. mentinerea unor relatii echitabile intre operator si utilizator prin rezolvarea rapida si obiectiva a problemelor, cu respectarea drepturilor si obligatiilor care revin fiecarei parti;
e. solutionarea in timp util a reclamatiilor utilizatorilor referitoare la serviciile de salubrizare;
f. prestarea serviciului de salubrizare pentru toti utilizatorii din raza Municipiului Targu Mures. pentru care are hotarare de dare in administrare sau contract de delegare a gestiunii;
g. prestarea de servicii conexe serviciului de salubrizare - informare, consultanta;
Art.34. (1) In vederea urmaririi respectarii indicatorilor de performanta, operatorul de salubrizare trebuie sa asigure : 
a. gestiunea serviciului de salubrizare conform prevederilor contractuale ;
b. evidenta clara si corecta a utilizatorilor; 
c. inregistrarea activitatilor privind masurarea prestatiilor, facturarea si incasarea contravalorii serviciilor efectuate;
d. inregistrarea reclamatiilor si sesizarilor utilizatorilor si modul de solutionare a acestora.
Art.35. In conformitate cu competentele si atributiile legale ce le revin, autoritatile administratiei publice centrale si locale, precum si A.N.R.S.C.  au acces neingradit la informatii necesare stabilirii :
a. modului de aplicare a legislatiei si a normelor emise de A.N.R.S.C.; 
b. modului de respectare  si indeplinire a obligatiilor contractuale asumate;
c. calitatii si eficientei serviciilor prestate la nivelul indicatorilor de performanta stabiliti in contractele directe sau in contractele de delegare a gestiunii;
d. modului de administrare, exploatare, conservare si mentinere in functiune, dezvoltare si/sau modernizare a sistemelor publice din infrastructura edilitar-urbana incredintata prin contractul de delegare a gestiunii; 
e. modului de formare si stabilire a tarifelor pentru serviciul de salubrizare;
f. respectarii parametrilor ceruti prin prescriptii tehnice si prin norme metodologice.
CAPITOLUL VI 
Dispozitii tranzitorii si finale 
Art.36. (1) Prezentul regulament intra in vigoare incepand cu data aprobarii Consiliului Local al Municipiului Targu Mures
	(2) Prezentul Regulament a fost elaborat si adoptat, cu respectarea prevederilor regulamentului-cadru, aprobat prin Ordinul A.N.R.S.C. nr.82/2015, in functie de particularitatile Municipiului Targu Mures, tinand cont de modificarile legislative.
Art.37. (1) Indicatorii de performanta pentru activitatile din cadrul serviciului de salubrizare, precum si penalitatile pentru nerealizarea lor sunt aprobate de Consiliul Local si sunt prevazute in Anexa b  la Caietul de sarcini,  iar contraventiile au la baza prevederile : 
- Legii 51/2006 privind serviciile comunitare de utilitati publice, republicata, cu modificarile si completarile ulterioare;
- Legii 101/2006 privind serviciul de salubrizare a localitatilor, republicata, cu modificarile si completarile ulterioare;
- Hotararile Consiliului Local al MunicipiuluiTargu Mures..
	(2) Constatarea contraventiilor si aplicarea sanctiunilor contraventionale se face de catre persoanele imputernicite din cadrul autoritatilor administratiei publice locale.
	(3) La constatarea contraventiilor si aplicarea sanctiunilor contraventionale sunt aplicabile prevederile O.G. NR.2/2001 privind regimul juridic al contraventiilor, aprobata prin Legea nr.180/2002, cu modificarile si completarile ulterioare.
	(4) Consiliul Local al Municipiului Targu Mures poate stabili, dupa caz, si alte fapte, in afara celor stabilite prin lege, care constituie contraventii.
Art.38. Prevederile prezentului regulament vor fi actualizate in functie de modificarile de natura tehnica, tehnologica si legislativa, prin hotarare a Consiliului Local Targu Mures.